Θετική κατάληξη στο θέμα Ζεράλδες για την ΑΕΚ προανήγγειλε στον ΣΠΟΡ FM 94,6 ο Γιώργος Τσακίρης.



Μιλώντας στην εκπομπή του Αντώνη Καρπετόπουλου, σημείωσε ότι βάσει των πληροφοριών που έρχονται από την Πορτογαλία, έχει επιτευχθεί συμφωνία με τη Σπόρτινγκ και εντός 24ωρου θα έχει τελειώσει οριστικά η μεταγραφή.



Κατά τ’ άλλα, αναφέρθηκε και στην ανακοίνωση που εξέδωσε η ΠΑΕ για τα δημοσιεύματα περί ασυνεννοησίας των Καρντόσο-Λυμπερόπουλου, τονίζοντας ότι κάτι τέτοιο δεν ισχύει σε καμία περίπτωση και ότι οι δυο τους έχουν άψογη συνεργασία πριν καν ανακοινωθεί ο Πορτογάλος προπονητής.



